Жорсткае абыходжанне з дзецьмі разглядаецца заканадаўствам нашай краіны як адна з форм злоўжывання бацькоўскімі правамі. Выяўленнем сем’яў, дзе адбываюца злачынствы, у межах сваёй кампетэнцыі займаюцца ўстановы адукацыі, органы апекі і папячыцельства, органы ўнутраных спраў, установы аховы здароўя, жыллёва-камунальныя гаспадаркі і іншыя дзяржаўныя органы і арганізацыі. Звесткі пра факты насілля могуць быць прадастаўлены ў вышэйназваныя ўстановы сваякамі дзяцей, суседзямі і неабыякавымі асобамі, якія валодаюць дакладнай інфармацыяй. Пазбаўленне бацькоўскіх правоў – жорсткая мера, у выніку якой пакутуюць і бацькі, і дзеці. Гэта цягне за сабой поўную страту ўзаемаадносін.